28. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 9666/875 της 9 Φεβρ./3 Μαρτ. 1976 (ΦΕΚ Β΄ 290) Περί δικαιολογητικού εκδόσεως δελτίου κατοχής κυνηγετικού όπλου. Έχοντες υπ’ όψει: 1.Τας διατάξεις του άρθρ. 252 παρ. 2 του Ν.Δ. 86/69, ως αντικατεστάθη υπό του άρθρ. 2 παρ. 2 του Νόμ. 177/22-27/9.1975 «περί αντικαταστάσεως και συμπληρώσεως διατάξεών τινων του Ν.Δ. 86/1969. 2.Την υπ’ αριθ. 94137/4794/5/11/1975 απόφασιν ημών, δημοσιευθείσαν εις το υπ’ αριθ. 1405 Φ.Ε.Κ. της 28.11.75 τεύχος Β΄, (ανωτ. αριθ. 49) περί δελτίου κατοχής κυνηγετικού όπλου, αποφασίζομεν: Α΄ Συμπληρούντες την ως άνω απόφασίν μας, καθορίζομεν τα απαιτούμενα δικαιολογητικά, άτινα δέον να προσκομίζη ο κάτοχος κυνηγετικού όπλου εις την αρμοδίαν δασικήν Αρχήν δια την έκδοσιν του δελτίου κατοχής. 1.Ο αποκτών κυνηγετικόν όπλον από το εμπόριον, επίσημον τιμολόγιον προερχόμενον εκ διπλοτύπου, δεόντως θεωρημένου από την Οικονομικήν Εφορίαν ή δήλωσιν Ν.Δ. 105/69 εις ην να εμφαίνηται η χρονολογία κτήσεώς του. 2.Ο αποκτών κυνηγετικόν όπλον κατόπιν εισαγωγής του εκ του εξωτερικού, το, υπό των διατάξεων του άρθρ. 2 Ν.Δ. 542/12-18.5.1970, προβλεπόμενον έγγραφον του οικείου τελωνείου ή υπεύθυνον δήλωσιν Ν.Δ. 105/69 του εισαγωγέως εις ην να εμφαίνηται η χρονολογία εισαγωγής του, τη επιδείξει του διαβατηρίου εις το οποίον δέον να είναι καταχωρημένον τούτο. 3.Ο αποκτών κυνηγετικόν όπλον, κατόπιν μεταβιβάσεως-μεταπωλήσεως π.χ. αγοραπωλησία, δωρεά κ.λ.π., υπεύθυνον δήλωσιν Ν.Δ. 105/69 πωλητού και αγοραστού και το δελτίον κατοχής του μεταβιβαζομένου κυνηγετικού όπλου, το οποίον απαραιτήτως θα παραδίδη ο πωλητής εις τον αγοραστήν. Β΄ Η, εις την υπ’ αριθ. 94137/4794/5.11.1975 απόφασιν ημών, μνημονευομένη διάταξις άρθρ. 2 παρ. του Ν.Δ. 86/69, διορθούται εις το ορθόν άρθρ. 252 παρ. 2 του Ν.Δ. 86/69». Γ΄ Συμπληρούντες την παρ. 3 της μνημονευομένης αποφάσεώς μας, καθορίζομεν όπως, τας καταστάσεις πωλήσεως κυνηγετικών όπλων οι οπλουργοί και οι έμποροι, δύνανται να αποστέλλουν και προς την δασικήν Αρχήν της περιφερείας ένθα κείται το κατάστημά των και αύτη να γνωρίζη σχετικώς προς την ετέραν του τόπου της μονίμου διαμονής του αγοραστού. Κατά τα λοιπά ισχύει η υπ’ αριθ. 94137/4794/5.11.75 απόφασις ημών. Η παρούσα δημοσιευθήτω δια της Εφημερίδος της Κυβερνήσεως. (Μετά τη σελ. 578(β) Σελ. 579(α) Τεύχος 718-Σελ.97 Γενικές Διατάξεις 17.Η.α.27-28 